title: 2016 m. gegužės 17 d. Komisijos įgyvendinimo reglamentas (ES) 2016/818, kuriuo iš dalies keičiamas Įgyvendinimo reglamentas (ES) Nr. 1030/2014, kuriuo nustatomi techniniai įgyvendinimo standartai, susiję su vienoda verčių, kurios naudojamos pasaulinės sisteminės svarbos įstaigoms nustatyti pagal Europos Parlamento ir Tarybos reglamentą (ES) Nr. 575/2013, atskleidimo forma ir data (Tekstas svarbus EEE)

text:
25.5.2016

               LT

               Europos Sąjungos oficialusis leidinys

               L 136/4

         KOMISIJOS ĮGYVENDINIMO REGLAMENTAS (ES) 2016/818
   2016 m. gegužės 17 d.
   kuriuo iš dalies keičiamas Įgyvendinimo reglamentas (ES) Nr. 1030/2014, kuriuo nustatomi techniniai įgyvendinimo standartai, susiję su vienoda verčių, kurios naudojamos pasaulinės sisteminės svarbos įstaigoms nustatyti pagal Europos Parlamento ir Tarybos reglamentą (ES) Nr. 575/2013, atskleidimo forma ir data
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 441 straipsnio 2 dalies trečią pastraipą,
   kadangi:

               (1)

               Komisijos įgyvendinimo reglamentu (ES) Nr. 1030/2014 (2) nustatoma vienoda rodiklių verčių, kurios naudojamos pasaulinės sisteminės svarbos įstaigoms (G-SII) nustatyti pagal Europos Parlamento ir Tarybos direktyvos 2013/36/ES (3) 131 straipsnį, atskleidimo forma;

               (2)

               institucijų, pagal Direktyvos 2013/36/ES 131 straipsnį nustatytų kaip G-SII, naudojamuose atskleidimo šablonuose reikėtų atsižvelgti į tarptautinius standartus, visų pirma Bazelio bankų priežiūros komiteto (BBPK) nustatytus standartus;

               (3)

               Įgyvendinimo reglamento (ES) Nr. 1030/2014 priede pateiktas šablonas atitinka tą, kurį 2015 m. duomenų rinkimo metu naudojo BBPK;

               (4)

               kiekvienų metų sausio mėn. BBPK skelbia atnaujintą informacijos teikimo šabloną. Siekiant skatinti visuotinį atskleidimo ir skaidrumo nuoseklumą G-SII nustatymo proceso metu, reikėtų iš dalies pakeisti Įgyvendinimo reglamentą (ES) Nr. 1030/2014;

               (5)

               atsižvelgiant į tai, kad 2016 m. nustatymo procesui skirti duomenys pradedami rinkti pirmame 2016 m. ketvirtyje, o institucijoms reikia aiškiai žinoti, kokius duomenis būtina atskleisti, šis reglamentas turėtų įsigalioti nedelsiant;

               (6)

               šis reglamentas grindžiamas Europos bankininkystės institucijos (EBI) Komisijai pateiktais techninių įgyvendinimo standartų projektais;

               (7)

               EBI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, išanalizavo galimas susijusias sąnaudas ir naudą bei paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (4) 37 straipsnį, nuomonės,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 1030/2014 iš dalies keičiamas taip:

               1)

               1 straipsnis pakeičiamas taip:
               „1 straipsnis
               Vienoda informacijos teikimo forma
               G-SII elektronine forma, naudodamos šio reglamento priedo šabloną, pateikia atitinkamai institucijai informaciją, naudojamą G-SII nustatyti (rodiklius, papildomus duomenis ir papildomus straipsnius), atsižvelgdamos į atsižvelgdamos į papildomai kasmet atitinkamų institucijų patikslintus pagrindinius duomenis ir nurodymus. Naudodamos tą šabloną ir atsižvelgdamos į šiuos patikslintus duomenis ir nurodymus, G-SII viešai atskleidžia rodiklių, naudotų įstaigų balui nustatyti pagal Deleguotajame reglamente (ES) Nr. 1222/2014 nurodytą nustatymo metodiką, vertes.
               G-SII nėra įpareigotos viešai atskleisti papildomų duomenų ir papildomų straipsnių.“

               2)

               3 straipsnio trečia pastraipa pakeičiama taip:
               „Kai G-SII tą informaciją atskleidžia, nepagrįstai nedelsdamos atitinkamos institucijos tuos užpildytus šablonus su papildomais duomenimis ir papildomais straipsniais siunčia EBI. Centralizavimo tikslais EBI savo interneto svetainėje atskleidžia užpildyto šablono duomenis, išskyrus papildomus duomenis ir papildomus straipsnius.“

               3)

               Priedas pakeičiamas šio reglamento priedo tekstu.

         2 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 17 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2013 6 27, p. 1.

      (2)  2014 m. rugsėjo 29 d. Komisijos įgyvendinimo reglamentas (ES) Nr. 1030/2014, kuriuo nustatomi techniniai įgyvendinimo standartai, susiję su vienoda verčių, kurios naudojamos pasaulinės sisteminės svarbos įstaigoms nustatyti pagal Europos Parlamento ir Tarybos reglamentą (ES) Nr. 575/2013, atskleidimo forma ir data (OL L 284, 2014 9 30, p. 14).

      (3)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      (4)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

      PRIEDAS

            „PRIEDAS

               PASAULINĖS SISTEMINĖS SVARBOS ĮSTAIGŲ (G-SII) NUSTATYMO ŠABLONAS

                  Bendri bankų duomenys

                           1 skirsnis. Bendroji informacija

                                    a.

                                    Bendra atitinkamos priežiūros institucijos pateikta informacija:

                                    1)

                                    šalies kodas

                                    2)

                                    banko pavadinimas

                                    3)

                                    ataskaitinė data (mmmm-mm-dd)

                                    4)

                                    ataskaitose nurodoma valiuta

                                    b.

                                    Bendra duomenis teikiančios įstaigos pateikta informacija:

                                    1)

                                    informaciją teikiantis vienetas

                                    2)

                                    apskaitos standartas

                                    3)

                                    viešo atskleidimo data (mmmm-mm-dd)

                                    4)

                                    viešo atskleidimo kalba

                                    5)

                                    viešo atskleidimo interneto adresas

                  Dydžio rodiklis

                           2 skirsnis. Bendra pozicijų suma

                           Suma

                  Tarpusavio sąsajų rodikliai

                           3 skirsnis. Finansų sistemos vidaus turtas

                           Suma

                           4 skirsnis. Finansų sistemos vidaus įsipareigojimai

                           Suma

                           5 skirsnis. Išleisti vertybiniai popieriai

                           Suma

                  Pakeičiamumo/Finansų įstaigų infrastruktūros rodikliai

                           6 skirsnis. Ataskaitiniais metais atlikti mokėjimai (išskyrus grupės vidaus mokėjimus)

                           Suma

                           7 skirsnis. Saugomas turtas

                           Suma

                           8 skirsnis. Garantuoti sandoriai skolos ir nuosavybės vertybinių popierių rinkose

                           Suma

                  Sudėtingumo rodikliai

                           9 skirsnis. Ne biržos išvestinių finansinių priemonių nominalioji suma

                           Suma

                           10 skirsnis. Prekybos ir parduoti laikomi vertybiniai popieriai

                           Suma

                           11 skirsnis. 3 lygio turtas

                           Suma

                  Keliose jurisdikcijose vykdomos veiklos rodikliai

                           12 skirsnis. Kelioms jurisdikcijoms teikiami reikalavimai

                           Suma

                           13 skirsnis. Kelioms jurisdikcijoms priklausantys įsipareigojimai

                           Suma

                  Papildomi duomenys

                           14 skirsnis. Pagalbiniai rodikliai

                           Suma

                           15 skirsnis. Papildomi straipsniai

                           Suma“


title: 2013 m. birželio 18 d. Komisijos įgyvendinimo reglamentas (ES) Nr. 565/2013, kuriuo iš dalies keičiamos reglamentų (EB) Nr. 1731/2006, (EB) Nr. 273/2008, (EB) Nr. 566/2008, (EB) Nr. 867/2008, (EB) Nr. 606/2009 ir įgyvendinimo reglamentų (ES) Nr. 543/2011 ir (ES) Nr. 1333/2011 nuostatos dėl įpareigojimų teikti pranešimus bendrai organizuojant žemės ūkio rinkas ir panaikinamas Reglamentas (EB) Nr. 491/2007

text:
19.6.2013

               LT

               Europos Sąjungos oficialusis leidinys

               L 167/26

         KOMISIJOS ĮGYVENDINIMO REGLAMENTAS (ES) Nr. 565/2013
   2013 m. birželio 18 d.
   kuriuo iš dalies keičiamos reglamentų (EB) Nr. 1731/2006, (EB) Nr. 273/2008, (EB) Nr. 566/2008, (EB) Nr. 867/2008, (EB) Nr. 606/2009 ir įgyvendinimo reglamentų (ES) Nr. 543/2011 ir (ES) Nr. 1333/2011 nuostatos dėl įpareigojimų teikti pranešimus bendrai organizuojant žemės ūkio rinkas ir panaikinamas Reglamentas (EB) Nr. 491/2007
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 192 straipsnio 2 dalį kartu su 4 straipsniu,
   kadangi:

               (1)

               2009 m. rugpjūčio 31 d. Komisijos reglamentu (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (2), nustatytos bendrosios taisyklės, pagal kurias valstybės narės Komisijai teikia informaciją ir dokumentus. Tos taisyklės visų pirma susijusios su valstybių narių įpareigojimu naudoti Komisijos nustatytas informacines sistemas ir valdžios institucijoms arba individualiems vartotojams, kurie įgalioti siųsti pranešimus, suteikiamų prieigos teisių patvirtinimu. Be to, Reglamente (EB) Nr. 792/2009 nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas bei tinkamumas naudoti ilgą laiką ir numatyta asmens duomenų apsauga. Įpareigojimas naudoti tas informacines sistemas turi būti numatytas kiekviename reglamente, kuriuo nustatomas įpareigojimas teikti konkrečius pranešimus;

               (2)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą jos vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką;

               (3)

               ši sistema gali būti naudojama vykdant daugelį pranešimų teikimo įpareigojimų, visų pirma numatytuosius 2006 m. lapkričio 23 d. Komisijos reglamente (EB) Nr. 1731/2006, nustatančiame specialias išsamias taisykles, reglamentuojančias eksporto grąžinamųjų išmokų už tam tikrus konservuotus galvijienos produktus taikymą (3), 2008 m. kovo 5 d. Komisijos reglamente (EB) Nr. 273/2008, nustatančiame išsamias Tarybos reglamento (EB) Nr. 1255/1999 taikymo taisykles, susijusias su pieno ir pieno produktų analizės bei kokybės vertinimo metodais (4), 2008 m. birželio 18 d. Komisijos reglamente (EB) Nr. 566/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl 12 mėnesių ar jaunesnių galvijų mėsos prekybos (5), 2008 m. rugsėjo 3 d. Komisijos reglamente (EB) Nr. 867/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl alyvuogininkystės sektoriaus ūkio subjektų organizacijų, jų darbo programų ir finansavimo (6), 2009 m. liepos 10 d. Komisijos reglamente (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (7), ir 2011 m. birželio 7 d. Komisijos įgyvendinimo reglamente (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (8);

               (4)

               siekiant veiksmingo administravimo ir atsižvelgiant į patirtį, kai kuriuos pranešimus reikėtų supaprastinti, patikslinti arba panaikinti;

               (5)

               2007 m. gegužės 3 d. Reglamentas (EB) Nr. 491/2007, nustatantis išsamias Tarybos reglamento (EB) Nr. 1947/2005 įgyvendinimo taisykles dėl informacijos apie sėklas perdavimo (9), yra susijęs tik su pranešimais, kurie nebereikalingi, nes už tam tikrų rūšių sėklas teiktos specialios pagalbos schema jau nebetaikoma;

               (6)

               Įgyvendinimo reglamento (ES) Nr. 543/2011 135 straipsnyje numatytas pranešimas apie įprastas prekybos dienas reprezentacinėse rinkose. Kadangi elektronine pranešimo sistema galima kasdien pranešti kainas, apie įprastas prekybos dienas pranešti nebėra būtina;

               (7)

               Komisijos įgyvendinimo reglamento (ES) Nr. 1333/2011 (10) 9 straipsnyje numatytas įpareigojimas pateikti Komisijai bananus parduodančių prekiautojų, kuriems taikoma atitikties prekybos standartams tikrinimo išimtis, sąrašą. Toks pranešimas nebuvo naudingas užtikrinant atitiktį prekybos standartams bananų sektoriuje. Todėl ši nuostata turėtų būti išbraukta;

               (8)

               todėl reglamentai (EB) Nr. 1731/2006, (EB) Nr. 273/2008, (EB) Nr. 566/2008, (EB) Nr. 867/2008, (EB) Nr. 606/2009 ir įgyvendinimo reglamentai (ES) Nr. 543/2011 ir (ES) Nr. 1333/2011 turėtų būti atitinkamai iš dalies pakeisti. Reglamentas (EB) Nr. 491/2007 turėtų būti panaikintas;

               (9)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1731/2006 5 straipsnis pakeičiamas taip:

      „5 straipsnis
      Papildomos kontrolės priemonės
      1.   Valstybės narės nustato išsamesnes konservų gaminimo kontrolės priemones ir apie jas praneša Komisijai. Visų pirma jos imasi visų priemonių, kad būtų užkirstas kelias pakeisti naudojamas žaliavas ar aptariamus produktus.
      2.   1 dalyje nurodyti pranešimai teikiami remiantis Komisijos reglamentu (EB) Nr. 792/2009 (11).

   2 straipsnis
   Reglamentas (EB) Nr. 273/2008 iš dalies keičiamas taip:

               1)

               19 straipsnis išbraukiamas;

               2)

               Įterpiamas šis 19a straipsnis:
               „19a straipsnis
               Pranešimai
               2 straipsnyje, 4 straipsnio 1 dalyje ir III priedo C dalyje numatyti pranešimai teikiami remiantis Komisijos reglamentu (EB) Nr. 792/2009 (12).

         3 straipsnis
   Reglamento (EB) Nr. 566/2008 9 straipsnis pakeičiamas taip:

      „9 straipsnis
      Pranešimai
      4 straipsnio 1 ir 3 dalyse, 6 straipsnio 3 dalyje ir 8 straipsnio 1 bei 2 dalyse numatyti pranešimai teikiami remiantis Komisijos reglamentu (EB) Nr. 792/2009 (13).

   4 straipsnis
   Reglamento (EB) Nr. 867/2008 18 straipsnio 4 dalis pakeičiama taip:

      „4.   Šiame straipsnyje numatyti pranešimai teikiami remiantis Komisijos reglamentu (EB) Nr. 792/2009 (14).

   5 straipsnis
   Reglamentas (EB) Nr. 606/2009 iš dalies keičiamas taip:

               1)

               4 straipsnis papildomas šia 5 dalimi:
               „5.   1 dalies c punkte ir 3 bei 4 dalyse numatyta informacija arba dokumentai Komisijai teikiami remiantis Komisijos reglamentu (EB) Nr. 792/2009 (15).

               2)

               I A priedo 3 priedėlio 2 punktas pakeičiamas taip:

                           „2.

                           Jei Graikija ketina iš dalies pakeisti 1 dalies b punkte nurodytas nuostatas, ji iš anksto apie tai praneša Komisijai. Tas pranešimas pateikiamas remiantis Reglamentu (EB) Nr. 792/2009. Jei Komisija per du mėnesius nepateikia atsakymo į tokį pranešimą, Graikija gali daryti numatytus pakeitimus.“;

               3)

               I B priedo A dalies 3 punkto antras sakinys pakeičiamas taip:
               „Remdamosi Reglamentu (EB) Nr. 792/2009, valstybės narės iš anksto praneša Komisijai visą reikalingą techninę informaciją apie atitinkamus vynus, įskaitant technines sąlygas ir per metus pagaminamus kiekius.“;

               4)

               I C priedo 3 punkto antroji pastraipa pakeičiama taip:
               „Apie šiuos nukrypimus valstybės narės praneša Komisijai remdamosi Reglamentu (EB) Nr. 792/2009. Komisija apie juos informuoja kitas valstybes nares.“

         6 straipsnis
   Įgyvendinimo reglamentas (ES) Nr. 543/2011 iš dalies keičiamas taip:

               1)

               134 straipsnio 1 dalies a punktas pakeičiamas taip:

                           „a)

                           vidutines reprezentacines iš trečiųjų valstybių importuotų produktų, parduotų XVII priede išvardytose reprezentacinėse importo rinkose, kainas ir svarbias kitose rinkose užregistruotas didelio importuotų produktų kiekio kainas arba, jei reprezentacinių rinkų kainos nežinomos, svarbias importuotų produktų kainas, užregistruotas kitose rinkose; ir“;

               2)

               135 straipsnis išbraukiamas;

               3)

               146 straipsnio 3 dalis pakeičiama taip:
               „3.   9 straipsnio 2 dalyje, 18 straipsnio 3 ir 4 dalyse, 97 straipsnyje, 128 straipsnyje, 129 straipsnio 1 dalyje, 130 straipsnyje, 131 straipsnyje ir šiame straipsnyje numatyti pranešimai ir 92 straipsnio 1 dalyje numatytas prašymas teikiami remiantis Reglamentu (EB) Nr. 792/2009.“;

               4)

               XVII priedo antraštė pakeičiama taip: „134 straipsnio 1 dalies a punkte nurodytos reprezentacinės rinkos“.

         7 straipsnis
   Įgyvendinimo reglamento (ES) Nr. 1333/2011 9 straipsnio 3 dalies antra pastraipa išbraukiama.
   8 straipsnis
   Reglamentas (EB) Nr. 491/2007 panaikinamas.
   9 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 18 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 228, 2009 9 1, p. 3.

      (3)  OL L 325, 2006 11 24, p. 12.

      (4)  OL L 88, 2008 3 29, p. 1.

      (5)  OL L 160, 2008 6 19, p. 22.

      (6)  OL L 237, 2008 9 4, p. 5.

      (7)  OL L 193, 2009 7 24, p. 1.

      (8)  OL L 157, 2011 6 15, p. 1.

      (9)  OL L 116, 2007 5 4, p. 3.

      (10)  OL L 336, 2011 12 20, p. 23.

      (11)  OL L 228, 2009 9 1, p. 3.“

      (12)  OL L 228, 2009 9 1, p. 3.“

      (13)  OL L 228, 2009 9 1, p. 3.“

      (14)  OL L 228, 2009 9 1, p. 3.“

      (15)  OL L 228, 2009 9 1, p. 3.“;


title: 2013 m. liepos 12 d. Komisijos įgyvendinimo reglamentas (ES) Nr. 669/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.7.2013

               LT

               Europos Sąjungos oficialusis leidinys

               L 192/72

         KOMISIJOS ĮGYVENDINIMO REGLAMENTAS (ES) Nr. 669/2013
   2013 m. liepos 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 12 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2012 m. balandžio 19 d. Komisijos įgyvendinimo reglamentas (ES) Nr. 335/2012, kuriuo 169-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
20.4.2012

               LT

               Europos Sąjungos oficialusis leidinys

               L 108/9

         KOMISIJOS ĮGYVENDINIMO REGLAMENTAS (ES) Nr. 335/2012
   2012 m. balandžio 19 d.
   kuriuo 169-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą, 7a straipsnio 1 ir 5 dalis,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;

               (2)

               2012 m. balandžio 12 d. Jungtinių Tautų Saugumo Tarybos Sankcijų komitetas nusprendė įtraukti vieną fizinį asmenį į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą. Jis taip pat nusprendė iš dalies pakeisti du sąrašo įrašus;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 19 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  (1)

                  Antraštinė dalis „Fiziniai asmenys“ papildoma šiuo įrašu:
                  „Son Hadi Bin Muhadjir (alias a) Son Hadi bin Muhadjr, b) Son bn Hadi Muhadjir, c) Son Hadi bin Mujahir). Adresas: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, East Java, Indonezija. Gimimo data: 1971 05 12. Gimimo vieta: Pasuranas, Rytų Java, Indonezija. Pilietybė: Indonezijos. Paso Nr. R057803 (Indonezijos piliečio pasas Son bn Hadi Muhadjir vardu). Nacionalinis asmens atpažinties Nr. 3514131205710004 (Indonezijos piliečio asmens tapatybės kortelė Son Hadi vardu). Įtraukimo į sąrašą pagal 2a straipsnio 4 dalies b punktą data: 2012 04 13.“

                  (2)

                  Antraštinės dalies „Juridiniai asmenys, grupės ir organizacijos“ įrašas „Al-Haramain (būstinė Nyderlanduose) (alias Stichting Al Haramain Humanitarian Aid). Adresas: Jan Hanzenstraat 114, 1053 SV Amsterdam, Nyderlandai.“ pakeičiamas taip:
                  „Al-Haramain (būstinė Nyderlanduose) (alias Stichting Al Haramain Humanitarian Aid). Adresas: Jan Hanzenstraat 114, 1053 SV Amsterdam, Nyderlandai (įtraukimo į sąrašą metu). Įtraukimo į sąrašą pagal 2a straipsnio 4 dalies b punktą data: 2006 07 06.“

                  (3)

                  Antraštinės dalies „Juridiniai asmenys, grupės ir organizacijos“ įrašas „Movement for Reform in Arabia“ (alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Adresas: a) BM Box: MIRA, London WC1N 3XX, United Kingdom, b) Safiee Suite, EBC House, Townsend Lane, London NW9 8LL, United Kingdom. Kita informacija: a) el. pašto adresas: info@islah.org, b) tel. 020 8452 0303, c) faks. 020 8452 0808, d) įmonės kodas Jungtinėje Karalystėje 03834450. pakeičiamas taip:
                  „Movement for Reform in Arabia (alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Adresas: a) BM Box: MIRA, London WC1N 3XX, Jungtinė Karalystė, b) Safiee Suite, EBC House, Townsend Lane, London NW9 8LL, Jungtinė Karalystė. Kita informacija: a) el. pašto adresai: info@islah.org ir info@islah.tv, b) interneto svetainė http://www.islah.info, c) tel. 020 8452 0303, d) faks. 020 8452 0808, e) įmonės kodas Jungtinėje Karalystėje 03834450. Įtraukimo į sąrašą pagal 2a straipsnio 4 dalies b punktą data: 2005 07 15.“


title: 2013 m. vasario 28 d. Komisijos įgyvendinimo reglamentas (ES) Nr. 177/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
1.3.2013

               LT

               Europos Sąjungos oficialusis leidinys

               L 58/1

         KOMISIJOS ĮGYVENDINIMO REGLAMENTAS (ES) Nr. 177/2013
   2013 m. vasario 28 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 28 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2017 m. sausio 5 d. Komisijos įgyvendinimo reglamentas (ES) 2017/5, kuriuo nustatomas reikalavimas registruoti importuojamus tam tikrus Rusijos ir Brazilijos kilmės plokščius karštojo valcavimo produktus iš geležies, nelegiruotojo plieno ar kito legiruotojo plieno

text:
6.1.2017

               LT

               Europos Sąjungos oficialusis leidinys

               L 3/1

         KOMISIJOS ĮGYVENDINIMO REGLAMENTAS (ES) 2017/5
   2017 m. sausio 5 d.
   kuriuo nustatomas reikalavimas registruoti importuojamus tam tikrus Rusijos ir Brazilijos kilmės plokščius karštojo valcavimo produktus iš geležies, nelegiruotojo plieno ar kito legiruotojo plieno
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 14 straipsnio 5 dalį,
   informavusi valstybes nares,
   kadangi:

               (1)

               Europos Komisija (toliau – Komisija), 2016 m. gegužės 23 d. gavusi gamintojų, kurie pagamina daugiau nei 25 % visų tam tikrų plokščių karštojo valcavimo produktų iš plieno Sąjungoje, vardu EUROFER (toliau – skundo pateikėjas) pateiktą skundą, 2016 m. liepos 7 d. pranešimu Europos Sąjungos oficialiajame leidinyje
                   (2) paskelbė apie antidempingo tyrimo dėl tam tikrų importuojamų Brazilijos, Irano, Rusijos, Serbijos ir Ukrainos kilmės plokščių karštojo valcavimo produktų iš geležies, nelegiruotojo ir kito legiruotojo plieno inicijavimą.

         1.   NAGRINĖJAMASIS PRODUKTAS

               (2)

               Registruotinas produktas (toliau – nagrinėjamasis produktas) – tam tikri Brazilijos, Irano, Rusijos, Serbijos ir Ukrainos (toliau – nagrinėjamosios šalys) plokšti valcuoti produktai iš geležies, nelegiruotojo plieno ar kito legiruotojo plieno, suvynioti arba nesuvynioti į ritinius (įskaitant supjaustytų pagal ilgį ir siaurų juostų produktus), po karštojo valcavimo toliau neapdoroti, neplakiruoti, nepadengti ir neapvilkti.

               (3)

               Nagrinėjamajam produktui nepriskiriami:

                           —

                           produktai iš nerūdijančiojo plieno ir orientuoto grūdėtumo silicinio elektrotechninio plieno,

                           —

                           produktai, nesuvynioti į ritinius, be reljefinių raštų, kurių storis didesnis kaip 10 mm ir kurių plotis ne mažesnis kaip 600 mm, ir

                           —

                           produktai, nesuvynioti į ritinius, be reljefinių raštų, kurių storis ne mažesnis kaip 4,75 mm, bet ne didesnis kaip 10 mm, ir kurių plotis ne mažesnis kaip 2 050 mm.

               (4)

               Nagrinėjamojo produkto KN kodai šiuo metu yra 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 ir 7226 91 99. Šie KN kodai pateikiami tik kaip informacija.

         2.   PRAŠYMAS

               (5)

               2016 m. spalio 11 d. skundo pateikėjas pateikė prašymą registruoti nagrinėjamųjų šalių kilmės importuojamą nagrinėjamąjį produktą. 2016 m. lapkričio 21 d. skundo pateikėjas atnaujino prašymą ir pateikė naujesnių finansinių duomenų. Skundo pateikėjas prašė nustatyti reikalavimą registruoti iš nagrinėjamųjų šalių importuojamą nagrinėjamąjį produktą, kad priemones šiems produktams būtų galima taikyti nuo tokios registracijos dienos.

               (6)

               Atsižvelgdamos į šį prašymą, keturios suinteresuotosios šalys nesutiko su tuo, teigdamos, kad pradiniame prašyme registruoti importuojamą produktą skundo pateikėjas nepateikė pakankamai įrodymų, pagrindžiančių nagrinėjamojo produkto atitinkamai iš Irano (3), Rusijos (4), Serbijos (5) ir Ukrainos (6) registravimo reikalingumą.

         3.   REGISTRACIJOS PAGRINDAS

               (7)

               Pagal pagrindinio reglamento 14 straipsnio 5 dalį Komisija gali nurodyti muitinėms imtis reikiamų veiksmų importui registruoti, kad vėliau tokiam importui būtų galima taikyti atitinkamas priemones. Reikalavimas registruoti importą gali būti nustatomas, kai Sąjungos pramonė pateikia prašymą, kuriame yra pakankamai įrodymų tokiems veiksmams pagrįsti.

               (8)

               Skundo pateikėjas teigė, kad importuotojai gerai žinojo apie ilgą laiką vykdomą dempingą, kuris Sąjungos pramonei darė žalą. Importas iš nagrinėjamųjų šalių Sąjungos pramonei darė žalą, be to, labai išaugo tokio importo apimtis, net ir po tiriamojo laikotarpio. Dėl to taisomasis antidempingo muito poveikis labai sumažės, jeigu toks muitas turėtų būti taikomas.

               (9)

               Komisija išnagrinėjo prašymą atsižvelgdama į pagrindinio reglamento 10 straipsnio 4 dalį. Visų pirma ji patikrino, ar importuotojas žinojo ar turėjo žinoti apie dempingą, dempingo mastą ir įtariamą ar nustatytą žalą. Ji taip pat nagrinėjo, ar buvo tolesnis esminis importo augimas, kuris dėl jo laikotarpio, apimties ir kitų aplinkybių gali gerokai sumažinti taisomąjį galutinio antidempingo muito poveikį.

         3.1.   Importuotojų informuotumas apie dempingą, jo mastą ir įtariamą žalą

               (10)

               EUROFER 2016 m. gegužės 23 d. skunde pateikta pakankamai prima facie įrodymų dėl įtariamo dempingo iš penkių nagrinėjamųjų šalių. Nekonfidencialioje skundo versijoje nustatyta, kad importo iš penkių nagrinėjamųjų šalių apskaičiuotas dempingo skirtumas yra ne mažesnis kaip 20 % Dėl keturių (Brazilijos, Irano, Rusijos ir Ukrainos) iš penkių nagrinėjamųjų šalių skundo pateikėjas skunde pateikė įrodymų dėl normaliosios vertės, pagrįstos Steel First arba kitų rinkos ataskaitų informacija apie kainodarą. Dėl vienos likusios nagrinėjamosios šalies (Serbijos) skundo pateikėjas pateikė įrodymų dėl apskaičiuotos normaliosios vertės (apytikrių gamybos sąnaudų, pardavimo, bendrųjų ir administracinių (PBA) išlaidų ir pelno). Įrodymai dėl dempingo grindžiami nagrinėjamojo produkto taip nustatytų normaliųjų verčių palyginimu su pardavimo eksportui į Sąjungą kaina (gamintojo kaina EXW sąlygomis). Nagrinėjamųjų šalių eksporto kainos buvo nustatytos remiantis Steel First informacija arba Eurostato duomenimis. Be to, skunde pateikta prima facie įrodymų dėl įtariamos žalos.

               (11)

               Šie dalykai buvo aiškiai nurodyti 2016 m. liepos 7 d. pranešime apie šio tyrimo inicijavimą (7). Kadangi šis pranešimas yra viešai prieinamas visiems importuotojams, Komisija mano, kad vėliausiai tuo metu importuotojai jau žinojo arba turėjo žinoti apie įtariamą dempingą, jo mastą ir įtariamą žalą. Taigi Komisija padarė išvadą, kad pirmasis reikalavimo registruoti importuojamą produktą nustatymo kriterijus yra įvykdytas.

         3.2.   Tolesnis esminis importo apimties augimas

               (12)

               Atnaujintame prašyme registruoti importuojamą produktą skundo pateikėjas lygina bendrą vidutinę nagrinėjamojo produkto importo iš visų nagrinėjamųjų šalių apimtį per mėnesį 2015 m. liepos 1 d. – 2016 m. birželio 30 d. laikotarpiu su tokiu pačiu rodikliu 2016 m. liepos 1 d. – 2016 m. spalio 31 d. laikotarpiu. Šis palyginimas atskleidė, kad vidutinė importo iš penkių nagrinėjamųjų šalių mėnesinė apimtis išaugo 24 %

               (13)

               Komisija nusprendė, kad nebuvo tikslinga naudoti 2016 m. liepos mėnesio duomenis. Kaip paaiškinta 12 konstatuojamojoje dalyje, importuotojai turėjo žinoti apie įtariamą dempingą ir padarytą žalą tik nuo liepos 7 d. Iki tos datos gauti duomenys negali būti naudojami išvadoms dėl registravimo pagrįsti. Atsižvelgdama į tai, kad importo statistika yra pateikiama kas mėnesį, Komisija nusprendė palyginti vidutinę mėnesinę importo iš nagrinėjamųjų šalių apimtį 2015 m. liepos 1 d. – 2016 m. birželio 30 d. laikotarpiu su tuo pačiu rodikliu 2016 m. rugpjūčio 1 d. – 2016 m. lapkričio 30 d. laikotarpiu (t. y. 4 mėnesiai po inicijavimo 2016 m. liepos 7 d.).

               (14)

               Komisija pastebėjo, kad tuo laikotarpiu importo iš nagrinėjamųjų šalių apimtis gerokai išaugo – 14 %, palyginti su bendra vidutine mėnesine importo apimtimi. Tačiau Komisija tuo pačiu laikotarpiu nustatė reikšmingus penkių šalių eksporto veiklos skirtumus, nurodytus įvairiuose pateiktuose dokumentuose, minimuose 6 konstatuojamojoje dalyje.

               (15)

               Visų pirma, visa importo iš penkių nagrinėjamųjų šalių vidutinė mėnesio apimtis per 13 konstatuojamojoje dalyje nurodytą laikotarpį 14 % padidėjo dėl bendro toliau nurodytų veiksnių poveikio: vienu metu labai išaugo nagrinėjamojo produkto importo iš Rusijos (+ 73 %) ir iš Brazilijos (+ 26 %) apimtis, importo iš kitų dviejų nagrinėjamųjų šalių – Ukrainos ir Irano apimtis sumažėjo, o importo iš Serbijos apimtis nekito.

               (16)

               Taigi, padidėjusi importo dempingo kaina iš penkių nagrinėjamųjų šalių apimtis yra sietina tik su labai padidėjusia importo iš Rusijos ir Brazilijos apimtimi. Esant šioms išskirtinėms aplinkybėms, Komisija nematė pagrindo registruoti ir iš kitų trijų šalių importuojamų produktų. NET jei Komisija per pagrindinį tyrimą turėjo atlikti bendrą importo iš visų penkių šalių padarytos žalos vertinimą pagal pagrindinio reglamento 3 straipsnio 4 dalį, atgaline data nustatomi muitai importui iš šalių, kuriose pradėjus tyrimą eksportas nekito arba net sumažėjo, atrodytų neproporcinga priemonė. Taigi, Komisija padarė išvadą, kad ir tokio importo registracija nebuvo būtina.

         3.3.   Kitos aplinkybės

               (17)

               Į 2016 m. gegužės 23 d. skundą jo pateikėjas įtraukė prima facie įrodymus dėl nuolat mažėjančių importo iš nagrinėjamųjų šalių pardavimo kainų tendencijos. Vidutinės pardavimo Sąjungai kainos mažėjo nuo 2011 iki 2015 m., dėl to bent 30 % buvo priverstinai sumažintos ir Sąjungos plieno gamintojų vidutinės pardavimo kainos. Apskritai atsižvelgiant į skunde pateiktą įtariamą dempingo skirtumų mastą, tokiais įrodymais pakankamai pagrindžiamas faktas, kad nagrinėjamųjų šalių eksportuotojai vykdo dempingą. Tačiau į 2016 m. spalio 11 d. prašymą registruoti importuojamą produktą skundo pateikėjas neįtraukė atnaujintos informacijos apie importo kainas po šio tyrimo inicijavimo.

               (18)

               Komisija nusprendė, kad kainų raida po tyrimo inicijavimo yra kita reikšminga aplinkybė, susijusi su prašymu registruoti importuojamą produktą. Todėl ji analizavo importo kainas remdamasi Eurostato duomenimis. Ji nustatė, kad importo iš nagrinėjamųjų šalių kainos po šio tyrimo inicijavimo šiek tiek pakilo.

               (19)

               Vertindama šią importo iš Rusijos ir Brazilijos kainų didėjimo tendenciją, Komisija nustatė, kad absoliutus šių kainų lygis tebėra labai žemas. Visų pirma, jis buvo žemesnis už Sąjungos pramonės gamybos sąnaudas 2015 m. pabaigoje, kaip nustatė Komisija lygiagrečiame karštojo valcavimo plokščių produktų tyrime dėl Kinijos (8). Atsižvelgdama į šias aplinkybes, Komisija padarė išvadą, kad importo iš šių dviejų šalių registravimas būtų pagrįstas.

         3.4.   Išvada

               (20)

               Taigi, padidėjusi importo dempingo kaina iš penkių nagrinėjamųjų šalių apimtis yra sietina tik su labai padidėjusia importo iš Rusijos ir Brazilijos apimtimi. Atsižvelgiant į laiko aspektą, dėl labai padidėjusios tokio importo iš Rusijos ir Brazilijos apimties gali labai sumažėti bet kokių galutinių muitų taisomasis poveikis, nebent tokie muitai būtų taikomi atgaline data.

         4.   PROCEDŪRA

               (21)

               Atsižvelgdama į tai, kas išdėstyta pirmiau, Komisija padarė išvadą, kad pateikta pakankamai prima facie įrodymų, pagrindžiančių reikalavimą registruoti importuojamą nagrinėjamąjį produktą pagal pagrindinio reglamento 14 straipsnio 5 dalį.

               (22)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         5.   REGISTRAVIMAS

               (23)

               Remiantis pagrindinio reglamento 14 straipsnio 5 dalimi, turėtų būti nustatytas reikalavimas registruoti iš Rusijos ir Brazilijos importuojamą nagrinėjamąjį produktą siekiant užtikrinti, kad, jeigu atlikus tyrimą būtų nustatyti antidempingo muitai, juos, jeigu tenkinamos būtinos sąlygos, būtų galima taikyti registruotam importui iš Rusijos ir Brazilijos atgaline data pagal pagrindinio reglamento 10 straipsnio 4 dalį.

               (24)

               Skundo pateikėjas skunde apskaičiavo, kad vidutinis dempingo skirtumas siekia 20–40 % Rusijos atveju ir 40–70 % Brazilijos atveju. Be to, apytikris vidutinis priverstinio pardavimo mažesnėmis kainomis skirtumas siekia 20–50 %, kai nagrinėjamasis produktas importuojamas iš abiejų šalių – Rusijos ir Brazilijos. Apytikrė galimos būsimos Rusijos ir Brazilijos atsakomybės suma yra nustatyta pagal vidutinio dempingo skirtumo dydį, pateiktą skunde, t. y. 20–50 % ad valorem nagrinėjamojo produkto CIF importo vertės.

         6.   ASMENS DUOMENŲ TVARKYMAS

               (25)

               Visi su šiuo registravimu susiję asmens duomenys bus tvarkomi laikantis Europos Parlamento ir Tarybos reglamento (EB) Nr. 45/2001 (9),

         PRIĖMĖ ŠĮ REGLAMENTĄ:
   1 straipsnis
   1.   Pagal Reglamento (ES) 2016/1036 14 straipsnio 5 dalį muitinėms nurodoma imtis reikiamų veiksmų siekiant registruoti į Sąjungą importuojamus Brazilijos ir Rusijos kilmės tam tikrus plokščius valcavimo produktus iš geležies, nelegiruotojo plieno ar kito legiruotojo plieno, suvyniotus arba nesuvyniotus į ritinius (įskaitant supjaustytus pagal ilgį ir siaurų juostų produktus), po karštojo valcavimo toliau neapdorotus, neplakiruotus, nepadengtus arba neapvilktus.
   Nagrinėjamajam produktui nepriskiriami:

               —

               produktai iš nerūdijančiojo plieno ir orientuoto grūdėtumo silicinio elektrotechninio plieno,

               —

               produktai, nesuvynioti į ritinius, be reljefinių raštų, kurių storis didesnis kaip 10 mm ir kurių plotis ne mažesnis kaip 600 mm, ir

               —

               produktai, nesuvynioti į ritinius, be reljefinių raštų, kurių storis ne mažesnis kaip 4,75 mm, bet ne didesnis kaip 10 mm, ir kurių plotis ne mažesnis kaip 2 050 mm.

         2.   Nagrinėjamojo produkto KN kodai šiuo metu yra 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, 7225 19 10, ex 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 ir 7226 91 99 (TARIC kodai: 7225191090, 7225401295, 7225401595, 7225406090, 7226191090, 7226200095).
   3.   Registravimas baigiamas po devynių mėnesių nuo šio reglamento įsigaliojimo dienos.
   4.   Visos suinteresuotosios šalys raginamos raštu pareikšti savo nuomonę, pateikti patvirtinamuosius dokumentus arba pateikti prašymą jas išklausyti per 20 dienų po šio reglamento paskelbimo.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 5 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  Pranešimas apie antidempingo tyrimo dėl tam tikrų importuojamų Brazilijos, Irano, Rusijos, Serbijos ir Ukrainos kilmės plokščių karštojo valcavimo produktų iš geležies, nelegiruotojo plieno ar kito legiruotojo plieno inicijavimą (OL C 246, 2016 7 7, p. 7).

      (3)  2016 m. lapkričio 9 d. pateiktos Mobarakeh Steel Company pastabos.

      (4)  2016 m. lapkričio 10 d. pateiktos MMK Group ir Severstal Group pastabos.

      (5)  2016 m. spalio 28 d. pateiktos Zelezara Smederevo d.o.o pastabos.

      (6)  2016 m. gruodžio 5 d. pateiktos Metinvest Group pastabos.

      (7)  Pranešimo apie inicijavimą 3 skirsnis (žr. 2 išnašą).

      (8)  2016 m. spalio 6 d. Komisijos įgyvendinimo reglamentas (ES) 2016/1778, kuriuo tam tikriems importuojamiems Kinijos Liaudies Respublikos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas laikinasis antidempingo muitas (OL L 272, 2016 10 7, p. 33) (104 konstatuojamosios dalies lentelė).

      (9)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2012 m. spalio 17 d. Komisijos įgyvendinimo reglamentas (ES) Nr. 959/2012 dėl česnakų importo licencijų išdavimo nuo 2012 m. gruodžio 1 d. iki 2013 m. vasario 28 d.

text:
18.10.2012

               LT

               Europos Sąjungos oficialusis leidinys

               L 287/9

         KOMISIJOS ĮGYVENDINIMO REGLAMENTAS (ES) Nr. 959/2012
   2012 m. spalio 17 d.
   dėl česnakų importo licencijų išdavimo nuo 2012 m. gruodžio 1 d. iki 2013 m. vasario 28 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Komisijos reglamentu (EB) Nr. 341/2007 (3) leidžiama naudoti iš trečiųjų šalių importuojamų česnakų ir kitų žemės ūkio produktų tarifines kvotas, nustatoma jų administravimo tvarka ir įvedama importo licencijų bei kilmės sertifikatų sistema;

               (2)

               kiekis, dėl kurio per septynias pirmąsias 2012 m. spalio mėn. dienas tradiciniai importuotojai ir nauji importuotojai pateikė „A“ licencijų paraiškas pagal Reglamento (EB) Nr. 341/2007 10 straipsnio 1 dalį, viršija kiekį, skirtą produktams, kurių kilmės šalys yra Kinija, Argentina ir visos kitos trečiosios šalys, išskyrus Kiniją ir Argentiną;

               (3)

               todėl, vadovaujantis Reglamento (EB) Nr. 1301/2006 7 straipsnio 2 dalimi, reikia nustatyti, kiek pagal Reglamento (EB) Nr. 341/2007 12 straipsnį iki 2012 m. spalio 14 d. Komisijai perduotų „A“ licencijų paraiškų galima patenkinti;

               (4)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iškart jį paskelbus,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 341/2007 10 straipsnio 1 dalį per septynias pirmąsias 2012 m. spalio mėn. dienas pateiktos ir iki 2012 m. spalio 14 d. Komisijai perduotos „A“ importo licencijų paraiškos patenkinamos atsižvelgiant į prašomo kiekio procentinę dalį kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 17 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 90, 2007 3 30, p. 12.

      PRIEDAS

                  Kilmės šalis

                  Eilės Nr.

                  Paskirstymo koeficientas

                  Argentina

                              —

                              Tradiciniai importuotojai

                  09.4104

                  92,505965 %

                              —

                              Nauji importuotojai

                  09.4099

                  1,338084 %

                  Kinija

                              —

                              Tradiciniai importuotojai

                  09.4105

                  42,208055 %

                              —

                              Nauji importuotojai

                  09.4100

                  0,385076 %

                  Kitos trečiosios šalys

                              —

                              Tradiciniai importuotojai

                  09.4106

                  100 %

                              —

                              Nauji importuotojai

                  09.4102

                  3,949315 %


title: 2015 m. lapkričio 17 d. Komisijos įgyvendinimo reglamentas (ES) 2015/2068, kuriuo pagal Europos Parlamento ir Tarybos reglamentą (ES) Nr. 517/2014 nustatoma produktų ir įrangos, kuriuose yra fluorintų šiltnamio efektą sukeliančių dujų, etikečių formos reikalavimai (Tekstas svarbus EEE)

text:
18.11.2015

               LT

               Europos Sąjungos oficialusis leidinys

               L 301/39

         KOMISIJOS ĮGYVENDINIMO REGLAMENTAS (ES) 2015/2068
   2015 m. lapkričio 17 d.
   kuriuo pagal Europos Parlamento ir Tarybos reglamentą (ES) Nr. 517/2014 nustatoma produktų ir įrangos, kuriuose yra fluorintų šiltnamio efektą sukeliančių dujų, etikečių formos reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (1), ypač į jo 12 straipsnio 14 dalį,
   kadangi:

               (1)

               į Reglamento (ES) Nr. 517/2014 12 straipsnį įtraukti tam tikri produktų ir įrangos, kuriuose yra fluorintų šiltnamio efektą sukeliančių dujų arba kurių veikimas nuo tų dujų priklauso, ženklinimo reikalavimai, nustatyti Komisijos reglamente (EB) Nr. 1494/2007 (2), ir papildomai nustatyti putų ir fluorintų šiltnamio efektą sukeliančių dujų, tiekiamų rinkai konkrečiais tikslais, ženklinimo reikalavimai;

               (2)

               siekiant aiškumo derėtų nustatyti tikslią informacijos, kuri turi būti pateikiama etiketėse pagal Reglamento (ES) Nr. 517/2014 12 straipsnio 1 dalį, formuluotę ir nustatyti tokių etikečių išdėstymo ir pateikimo vietos reikalavimus, kuriais būtų užtikrintas etikečių matomumas ir įskaitomumas;

               (3)

               siekiant užtikrinti, kad ta pati etiketė būtų naudojama produktams, kuriuose yra fluorintų šiltnamio efektą sukeliančių dujų ir kuriems taikomos Europos Parlamento ir Tarybos reglamento (EB) Nr. 1272/2008 (3) nuostatos, ypač talpykloms, įskaitant balionus, būgnus ir automobilines bei geležinkelio cisternas, ženklinti, pagal Reglamentą (ES) Nr. 517/2014 reikalaujama informacija turėtų būtų pateikiama etiketės skyrelyje, skirtame papildomai informacijai;

               (4)

               todėl Reglamentas (EB) Nr. 1494/2007 turėtų būti panaikintas;

               (5)

               šiame sprendime numatytos priemonės atitinka pagal Reglamento (ES) Nr. 517/2014 24 straipsnį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomi etikečių formos reikalavimai, taikomi ženklinant Reglamento (ES) Nr. 517/2014 12 straipsnio 1, 2 ir 5 dalyse nurodytų tipų produktus ir įrangą, taip pat to reglamento 12 straipsnio 6–12 dalyse nurodytoms fluorintoms šiltnamio efektą sukeliančioms dujoms.
   2 straipsnis
   Etiketės formos reikalavimai
   1.   Etiketėje pateikiama informacija turi būti aiškiai matoma etiketės fone, o šrifto dydis ir tarpai turi būti tokie, kad informacija būtų aiškiai įskaitoma. Jeigu pagal šį reglamentą nurodytina informacija pateikiama etiketėje, kuri jau pritvirtinta ant atitinkamo produkto arba įrangos, šrifto dydis neturi būti mažesnis už mažiausią toje etiketėje, gamintojo informacijos lentelėje arba kitose etiketėse su informacija apie produktą pateikto kito informacinio teksto šrifto dydį.
   2.   Turi būti užtikrinta, kad ant produkto arba įrangos pritvirtinta visa etiketė ir jos turinys išliktų nepakitę ir kad etiketė būtų įskaitoma įprastomis eksploatavimo sąlygomis visą laiką, kol produkte arba įrangoje bus fluorintų šiltnamio efektą sukeliančių dujų.
   3.   Reglamento (ES) Nr. 517/2014 12 straipsnio 1 dalyje nurodyti produktai ir įranga ženklinami etikete, kurioje pateikiama Reglamento (ES) Nr. 517/2014 12 straipsnio 3 dalyje nurodyta informacija ir tekstas „sudėtyje yra fluorintų šiltnamio efektą sukeliančių dujų“.
   4.   Fluorintų šiltnamio efektą sukeliančių dujų kiekis išreiškiamas kilogramais, o CO2 ekvivalentas – tonomis.
   5.   Kai įranga, kuri jau yra pripildyta fluorintų šiltnamio efektą sukeliančių dujų arba kurios veikimas priklauso nuo tų dujų, gali būti pripildoma fluorintų šiltnamio efektą sukeliančių dujų ne gamybos vietoje, o bendro joje esančio tų dujų kiekio gamintojas nenustato, etiketėje nurodomas gamybos vietoje pripildytas kiekis arba projektuojant numatytas kiekis, ir etiketėje paliekama vietos įrašyti ne gamybos vietoje pripildytą kiekį ir bendrą fluorintų šiltnamio efektą sukeliančių dujų kiekį.
   6.   Kai produktas, kuriame yra fluorintų šiltnamio efektą sukeliančių dujų arba iš anksto sumaišytų poliolių, taip pat turi būti ženklinamas pagal Reglamentą (EB) Nr. 1272/2008, informacija pagal Reglamento (ES) Nr. 517/2014 12 straipsnio 3 ir 5–12 dalis nurodoma etiketės papildomai informacijai skirtame skyrelyje, kaip nurodyta Reglamento (EB) Nr. 1272/2008 25 straipsnyje.
   7.   Jei fluorintos šiltnamio efektą sukeliančios dujos yra skirtos tam tikroms reikmėms pagal Reglamento (ES) Nr. 517/2014 12 straipsnio 6–12 dalis, etiketėje pateikiamas toks tekstas:

               a)

               „100 % regeneruotos“ arba „100 % naudojamos pakartotinai“, jei fluorintos šiltnamio efektą sukeliančios dujos yra regeneruotos arba naudojamos pakartotinai ir jų sudėtyje nėra jokių grynųjų fluorintų šiltnamio efektą sukeliančių dujų. Pateikiant regeneravimo arba pakartotinio panaudojimo įrenginio adresą taip pat nurodomas pašto adresas Sąjungoje: gatvės pavadinimas ir namo numeris;

               b)

               „Importuojamas tik suardyti“, jei fluorintos šiltnamio efektą sukeliančios dujos importuojamos tam, kad būtų suardytos;

               c)

               „Skirta tik tiesioginiam pilstomų fluorintų šiltnamio efektą sukeliančių dujų eksportui už ES ribų“, jei fluorintas šiltnamio efektą sukeliančias dujas gamintojas arba importuotojas tiekia įmonei, kuri jas neišpilstytas tiesiogiai eksportuos už Sąjungos ribų;

               d)

               „Skirta naudoti tik karinei įrangai“, jei fluorintos šiltnamio efektą sukeliančios dujos yra skirtos naudoti karinėje įrangoje;

               e)

               „Skirta naudoti puslaidininkių pramonėje valyti ir (arba) ėsdinti“, jei fluorintos šiltnamio efektą sukeliančios dujos yra skirtos naudoti puslaidininkių pramonėje valymo ir (arba) ėsdinimo tikslais;

               f)

               „Skirta naudoti tik kaip žaliava“, jei fluorintos šiltnamio efektą sukeliančios dujos skirtos naudoti kaip žaliava;

               g)

               „Skirta tik FDI gaminti“, jei fluorintos šiltnamio efektą sukeliančios dujos skirtos naudoti fiksuotų dozių inhaliatoriuose (FDI), skirtuose vaistų sudedamosioms dalims įvesti.

         8.   Šaldymo įranga, oro kondicionavimo įranga ir šilumos siurbliai, kurie izoliuoti putplasčiu, išpūstu naudojant fluorintas šiltnamio efektą sukeliančias dujas, paženklinami etikete, kurioje pateikiamas toks tekstas: „Putplastis, išpūstas naudojant fluorintas šiltnamio efektą sukeliančias dujas“.
   9.   Etiketės tvirtinamos, laikantis Reglamento (ES) Nr. 517/2014 12 straipsnio 4 dalyje nustatytų reikalavimų, ir, jei įmanoma, šalia produkto arba įrangos, kuriuose yra fluorintų šiltnamio efektą sukeliančių dujų, gamintojo informacijos lentelių arba lentelių su informacija apie produktą.
   3 straipsnis
   Panaikinimas
   Reglamentas (EB) Nr. 1494/2007 panaikinamas. Reglamento (EB) Nr. 1494/2007 2 straipsnio 1 dalies c punktas toliau taikomas iki 2017 m. sausio 1 d.; tačiau, kad užtikrintų atitiktį šiai nuostatai dar iki 2017 m. sausio 1 d., įmonės gali jau dabar taikyti Reglamento (ES) Nr. 517/2014 12 straipsnio 3 dalies c punktą.
   Nuorodos į Reglamentą (EB) Nr. 1494/2007 suprantamos kaip nuorodos į šį reglamentą ir skaitomos pagal priede pateiktą atitikties lentelę.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 150, 2014 5 20, p. 195.

      (2)  2007 m. gruodžio 17 d. Komisijos reglamentas (EB) Nr. 1494/2007, pagal Europos Parlamento ir Tarybos reglamentą (EB) Nr. 842/2006 nustatantis etikečių formą ir papildomus ženklinimo reikalavimus, taikomus produktams ir įrangai, kuriuose yra fluorintų šiltnamio efektą sukeliančių dujų (OL L 332, 2007 12 18, p. 25).

      (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      PRIEDAS

         Koreliacijos lentelė

                  Reglamentas (EB) Nr. 1494/2007

                  Šis reglamentas

                  1 straipsnis

                  1 straipsnis

                  2 straipsnio 1 dalis

                  2 straipsnio 3 ir 4 dalys

                  2 straipsnio 2 dalis

                  2 straipsnio 8 dalis

                  2 straipsnio 3 dalis

                  2 straipsnio 5 dalis

                  2 straipsnio 4 dalis

                  —

                  3 straipsnio 1 dalis

                  —

                  3 straipsnio 2 dalis

                  2 straipsnio 1 dalis

                  3 straipsnio 3 dalis

                  2 straipsnio 2 dalis

                  4 straipsnio 1 dalis

                  2 straipsnio 9 dalis

                  4 straipsnio 2 dalis

                  —

                  5 straipsnis

                  4 straipsnis


title: 2015 m. sausio 5 d. Komisijos įgyvendinimo reglamentas (ES) 2015/22 dėl tam tikrų prekių klasifikavimo Kombinuotojoje nomenklatūroje

text:
8.1.2015

               LT

               Europos Sąjungos oficialusis leidinys

               L 4/13

         KOMISIJOS ĮGYVENDINIMO REGLAMENTAS (ES) 2015/22
   2015 m. sausio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 5 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Naudota kompaktiška sportinė universali, keturiais ratais varoma autotransporto priemonė (SUV) su dyzeliniu varikliu, kurio cilindrų darbinis tūris 2 000 cm3, su rankinio valdymo penkių pavarų dėže ir viena atbuline pavara. Didžiausia pakrautos autotransporto priemonės masė yra apytiksliai 2 330 kg, o krovumas – apytiksliai 700 kg.
                  Joje yra viena bendra erdvė tiek žmonėms, tiek kroviniams vežti. Salone yra viena dviejų sėdynių eilė (įskaitant vairuotojo sėdynę) ir penkios durys su langais (galinės durys suveriamos). Kroviniams skirtos dalies grindys padengtos kilimine danga, visas autotransporto priemonės vidus (šonai ir lubos) išmuštas apmušalais. Autotransporto priemonėje įtaisytas priekinių ir galinių šoninių langų pakėlimo ir nuleidimo mechanizmas.
                  Autotransporto priemonė pritaikyta kroviniams vežti, išėmus antrą sėdynių eilę, uždengus galinių sėdynių ir saugos diržų tvirtinimo vietas ir saloną atskyrus tinkline užtvara. Galinių sėdynių ir saugos diržų tvirtinimo vietos nepašalintos ir nepadarytos neatitaisomai netinkamomis naudoti.

                  8703 32 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8703, 8703 32 ir 8703 32 90 atitinkančiais prekių aprašymais.
                  Autotransporto priemonė nepriskirtina 8704 pozicijai kaip autotransporto priemonė, skirta kroviniams vežti, nes jos objektyvios charakteristikos ir bendra išvaizda yra tokios pat kaip autotransporto priemonės, daugiausia skirtos žmonėms vežti (yra penki langai, šonai ir lubos išmušti apmušalais, yra kilimėlis). Pakeitimus, padarytus, kad būtų galima vežti krovinius (galinių sėdynių išėmimas ir tinklelio užtvaros įrengimas), lengva atitaisyti.
                  Todėl autotransporto priemonė klasifikuotina kaip naudotos autotransporto priemonės, daugiausia skirtos žmonėms vežti, priskiriant KN kodą 8703 32 90.


title: 2015 m. sausio 5 d. Komisijos įgyvendinimo reglamentas (ES) 2015/23 dėl tam tikrų prekių klasifikavimo Kombinuotojoje nomenklatūroje

text:
8.1.2015

               LT

               Europos Sąjungos oficialusis leidinys

               L 4/15

         KOMISIJOS ĮGYVENDINIMO REGLAMENTAS (ES) 2015/23
   2015 m. sausio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 5 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  „T“ formos plieno gaminys. Jo pečių išorinis skersmuo – 23 mm, o vidurinės dalies didžiausias skersmuo – 40 mm. Gaminio šoniniai galai nuožulnūs, tinkami sandūriniam suvirinimui, o trečiojo galo vidinis paviršius su sriegiu.
                  Šoniniai galai skirti įvirinti tarp radiatoriaus sekcijų. Trečiasis galas naudojamas arba oro išleidimo vožtuvui, arba reguliavimo vožtuvui įmontuoti, arba radiatoriui sujungti su vamzdžiu, kuriuo jis prijungiamas, pavyzdžiui, prie katilo.
                  Žr. paveikslą (1).

                  7307 93 19

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XV skyriaus 2 pastabos a punktu ir KN kodus 7307, 7307 93 ir 7307 93 19 atitinkančiais prekių aprašymais.
                  Gaminys turi objektyvias 7307 pozicijai priskiriamų vamzdžių arba vamzdelių jungiamųjų detalių charakteristikas. 7307 pozicijai priskiriami gaminiai pagal XV skyriaus 2 pastabos a punktą laikomi bendrosios paskirties dalimis. Kadangi nuorodos į dalis, inter alia, 73 skirsnyje neapima nuorodų į toje pastaboje apibrėžtas bendrosios paskirties dalis, gaminys nepriskirtinas 7322 pozicijai kaip centrinio šildymo radiatorių dalis (taip pat žr. Suderintos sistemos paaiškinimų 7322 pozicijos paaiškinimų 2 punkto a papunktį).
                  Todėl gaminys klasifikuotinas kaip kitos sandūriniu būdu privirinamos vamzdžių arba vamzdelių jungiamosios detalės iš plieno, kurių didžiausias išorinis skersmuo ne didesnis kaip 609,6 mm, priskiriant KN kodą 7307 93 19.

         (1)  Paveikslas pateikiamas tik dėl informacijos.


title: 2012 m. lapkričio 28 d. Komisijos įgyvendinimo reglamentas (ES) Nr. 1115/2012 dėl laikino kai kurių importo muitų netaikymo grūdams 2012–2013 prekybos metais

text:
29.11.2012

               LT

               Europos Sąjungos oficialusis leidinys

               L 329/14

         KOMISIJOS ĮGYVENDINIMO REGLAMENTAS (ES) Nr. 1115/2012
   2012 m. lapkričio 28 d.
   dėl laikino kai kurių importo muitų netaikymo grūdams 2012–2013 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 187 straipsnį kartu su 4 straipsniu,
   kadangi:

               (1)

               kad pirmaisiais 2012–2013 prekybos metų mėnesiais būtų skatinamas grūdų tiekimas Sąjungos rinkai, Komisijos įgyvendinimo reglamentu (ES) Nr. 569/2012 (2) iki 2012 m. gruodžio 31 d. buvo sustabdytas importo muitų taikymas paprastųjų kviečių, išskyrus aukštos kokybės paprastuosius kviečius, tarifinei kvotai, kurią leista naudoti Komisijos reglamentu (EB) Nr. 1067/2008 (3);

               (2)

               pagal 2012–2013 prekybos metų pradžios Europos Sąjungos grūdų rinkos prognozes atsižvelgiant į nedidelį atsargų kiekį ir Komisijos atliktus dabartinius faktinio kiekio, nuėmus 2012 m. derlių, skaičiavimus, kainos turėtų išlikti nepakitusios. Kad būtų lengviau išlaikyti Sąjungos rinkos pusiausvyrą galintį užtikrinti importo srautą, reikėtų užtikrinti grūdų importo politikos tęstinumą laikinai iki 2013 m. birželio 30 d. netaikant muito mokesčių 2012–2013 prekybos metais pagal importo tarifinę kvotą, kuriai taikoma ši priemonė, importuotam kiekiui. Dėl tų pačių priežasčių priemonę reikėtų taikyti ir kiekiui, importuojamam pagal pašarinių miežių tarifinę kvotą, kurią leista naudoti Komisijos reglamentu (EB) Nr. 2305/2003 (4);

               (3)

               be to, neturėtų nukentėti šiuo metu grūdus vežantys ir į Europos Sąjungą juos importuoti siekiantys ūkinės veiklos vykdytojai. Todėl reikėtų atsižvelgti į vežimo laikotarpį ir leisti ūkinės veiklos vykdytojams išleisti į laisvą apyvartą grūdus taikant šiame reglamente numatytą muitų sustabdymo tvarką visiems produktams, kuriuos tiesiogiai vežti į Europos Sąjungą pradėta ne vėliau kaip 2013 m. birželio 30 d. Taip pat reikėtų numatyti, kaip turėtų būti įrodyta, kad vežama tiesiogiai į Europos Sąjungą ir kad pradėta vežti atitinkamą dieną;

               (4)

               šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje, kad veiksmingas importo licencijų išdavimo tvarkos administravimas būtų užtikrintas nuo 2013 m. sausio 1 d.;

               (5)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   2012–2013 prekybos metais visam paprastųjų kviečių, kurių KN kodas yra 1001 99 00, išskyrus aukštos kokybės, kaip numatyta Komisijos reglamento (ES) Nr. 642/2010 (5) II priede, ir pašarinių miežių, kurių KN kodas yra 1003, importui, vykdomam pagal reglamentais (EB) Nr. 1067/2008 ir (EB) Nr. 2305/2003 leistas naudoti sumažinto muito tarifines kvotas, importo muitų taikymas sustabdomas.
   2.   Kai 1 dalyje nurodyti grūdai vežami tiesiogiai į Europos Sąjungą, o juos vežti pradėta vėliausiai 2013 m. birželio 30 d., importo muitų taikymo sustabdymas pagal šį reglamentą į laisvą apyvartą išleidžiamiems produktams ir toliau galioja.
   Kompetentingoms institucijoms pateikiamas vežimo dokumento originalas, kuriuo įrodoma, kad vežama tiesiogiai į Europos Sąjungą ir kad pradėta vežti atitinkamą dieną.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Šis reglamentas taikomas nuo 2013 m. sausio 1 d. iki 2013 m. birželio 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 28 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 169, 2012 6 29, p. 41.

      (3)  OL L 290, 2008 10 31, p. 3.

      (4)  OL L 342, 2003 12 30, p. 7.

      (5)  OL L 187, 2010 7 21, p. 5.


title: 2013 m. gruodžio 19 d. Komisijos įgyvendinimo reglamentas (ES) Nr. 29/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [West Country Beef (SGN)]

text:
15.1.2014

               LT

               Europos Sąjungos oficialusis leidinys

               L 10/5

         KOMISIJOS ĮGYVENDINIMO REGLAMENTAS (ES) Nr. 29/2014
   2013 m. gruodžio 19 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [West Country Beef (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Jungtinės Karalystės paraiška įregistruoti pavadinimą „West Country Beef“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 19 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 231, 2013 8 9, p. 14.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.1 klasė.   Šviežia mėsa (ir subproduktai)

      JUNGTINĖ KARALYSTĖ
      West Country Beef (SGN)